aristoteles-et-corpus-aristotelicum.politica 2.1270a
ἔξω γὰρ τῆς οἰκείας διὰ τὰς στρατείας ἀπεξενοῦντο πολὺν χρόνον , πολεμοῦντες τόν τε πρὸς Ἀργείους πόλεμον καὶ πάλιν τὸν πρὸς Ἀρκάδας καὶ Μεσηνίους · σχολάσαντες δὲ αὑτοὺς μὲν παρεῖχον τῷ νομοθέτῃ προωδοπεποιημένους διὰ τὸν στρατιωτικὸν βίον ( πολλὰ γὰρ ἔχει μέρη τῆς ἀρετῆς ) , τὰς δὲ γυναῖκάς φασι μὲν ἄγειν ἐπιχειρῆσαι τὸν Λυκοῦργον ὑπὸ τοὺς νόμους , ὡς δʼ ἀντέκρουον , ἀποστῆναι πάλιν . αἰτίαι μὲν οὖν εἰσιν αὗται τῶν γενομένων , ὥστε δῆλον ὅτι καὶ ταύτης τῆς ἁμαρτίας · ἀλλʼ ἡμεῖς οὐ τοῦτο σκοποῦμεν , τίνι δεῖ συγγνώμην ἔχειν ἢ μὴ ἔχειν , ἀλλὰ περὶ τοῦ ὀρθῶς καὶ μὴ ὀρθῶς . τὰ δὲ περὶ τὰς γυναῖκας ἔχοντα μὴ καλῶς ἔοικεν , ὥσπερ ἐλέχθη καὶ πρότερον , οὐ μόνον ἀπρέπειάν τινα ποιεῖν τῆς πολιτείας αὐτῆς καθʼ αὑτήν , ἀλλὰ συμβάλλεσθαί τι πρὸς τὴν φιλοχρηματίαν . μετὰ γὰρ τὰ νῦν ῥηθέντα τοῖς περὶ τὴν ἀνωμαλίαν τῆς κτήσεως ἐπιτιμήσειεν ἄν τις . τοῖς μὲν γὰρ αὐτῶν συμβέβηκε κεκτῆσθαι πολλὴν λίαν οὐσίαν , τοῖς δὲ πάμπαν μικράν · διόπερ εἰς ὀλίγους ἧκεν ἡ χώρα . τοῦτο δὲ καὶ διὰ τῶν νόμων τέτακται φαύλως · ὠνεῖσθαι μὲν γάρ , ἢ πωλεῖν τὴν ὑπάρχουσαν , ἐποίησεν οὐ καλόν , ὀρθῶς ποιήσας , διδόναι δὲ καὶ καταλείπειν ἐξουσίαν ἔδωκε τοῖς βουλομένοις · καίτοι ταὐτὸ συμβαίνειν ἀναγκαῖον ἐκείνως τε καὶ οὕτως . ἔστι δὲ καὶ τῶν γυναικῶν σχεδὸν τῆς πάσης χώρας τῶν πέντε μερῶν τὰ δύο , τῶν τʼ ἐπικλήρων πολλῶν γινομένων , καὶ διὰ τὸ προῖκας διδόναι μεγάλας . καίτοι βέλτιον ἦν μηδεμίαν ἢ ὀλίγην ἢ καὶ μετρίαν τετάχθαι . νῦν δʼ ἔξεστι δοῦναί τε τὴν ἐπίκληρον ὅτῳ ἂν βούληται , κἂν ἀποθάνῃ μὴ διαθέμενος , ὃν ἂν καταλίπῃ κληρονόμον , οὗτος ᾧ ἂν θέλῃ δίδωσιν . τοιγαροῦν δυναμένης τῆς χώρας χιλίους ἱππεῖς τρέφειν καὶ πεντακοσίους , καὶ ὁπλίτας τρισμυρίους , οὐδὲ χίλιοι τὸ πλῆθος ἦσαν . γέγονε δὲ διὰ τῶν ἔργων αὐτῶν δῆλον ὅτι φαύλως αὐτοῖς εἶχε τὰ περὶ τὴν τάξιν ταύτην · μίαν γὰρ πληγὴν οὐχ ὑπήνεγκεν ἡ πόλις , ἀλλʼ ἀπώλετο διὰ τὴν ὀλιγανθρωπίαν . λέγουσι δʼ ὡς ἐπὶ μὲν τῶν προτέρων βασιλέων μετεδίδοσαν τῆς πολιτείας , ὥστʼ οὐ γίνεσθαι τότε ὀλιγανθρωπίαν , πολεμούντων πολὺν χρόνον , καί φασιν εἶναί ποτε τοῖς Σπαρτιάταις καὶ μυρίους · οὐ μὴν ἀλλʼ , εἴτʼ ἐστὶν ἀληθῆ ταῦτα εἴτε μή , βέλτιον τὸ διὰ τῆς κτήσεως ὡμαλισμένης πληθύειν ἀνδρῶν τὴν πόλιν . ὑπεναντίος δὲ καὶ ὁ περὶ τὴν τεκνοποιίαν νόμος πρὸς ταύτην τὴν διόρθωσιν .
Lemmas: ἔξω γάρ ὁ οἰκεῖος διά ὁ στρατεία ἀποξενόω πολύς χρόνος , πολεμέω ὁ τε πρός Ἀργεῖος πόλεμος καί πάλιν ὁ πρός Ἀρκάς καί Μεσήνιος · σχολάζω δέ ἑαυτοῦ μέν παρέχω ὁ νομοθέτης προωδοπεποιημαι διά ὁ στρατιωτικός βίος ( πολύς γάρ ἔχω μέρος ὁ ἀρετή ) , ὁ δέ γυνή φημί μέν ἄγω ἐπιχειρέω ὁ Λυκοῦργος ὑπό ὁ νόμος , ὡς δέ ἀντικρούω , ἀφίστημι πάλιν . αἴτιος μέν οὖν εἰμί οὗτος ὁ γίγνομαι , ὥστε δῆλος ὅτι καί οὗτος ὁ ἁμαρτία · ἀλλά ἐγώ οὐ οὗτος σκοπέω , τίς δέω συγγνώμη ἔχω ἤ μή ἔχω , ἀλλά περί ὁ ὀρθός καί μή ὀρθός . ὁ δέ περί ὁ γυνή ἔχω μή καλός ἔοικα , ὥσπερ λέγω καί πρότερος , οὐ μόνος ἀπρέπεια τις ποιέω ὁ πολιτεία αὐτός κατά ἑαυτοῦ , ἀλλά συμβάλλω τις πρός ὁ φιλοχρηματία . μετά γάρ ὁ νῦν λέγω ὁ περί ὁ ἀνωμαλία ὁ κτῆσις ἐπιτιμάω ἄν τις . ὁ μέν γάρ αὐτός συμβαίνω κτάομαι πολύς λίαν οὐσία , ὁ δέ πάμπαν μικρός · διόπερ εἰς ὀλίγος ἥκω ὁ χώρα . οὗτος δέ καί διά ὁ νόμος τάσσω φαῦλος · ὠνέομαι μέν γάρ , ἤ πωλέω ὁ ὑπάρχω , ποιέω οὐ καλός , ὀρθός ποιέω , δίδωμι δέ καί καταλείπω ἐξουσία δίδωμι ὁ βούλομαι · καίτοι αὐτός συμβαίνω ἀναγκαῖος ἐκεῖνος τε καί οὕτως . εἰμί δέ καί ὁ γυνή σχεδόν ὁ πᾶς χώρα ὁ πέντε μέρος ὁ δύο , ὁ τε ἐπίκληρος πολύς γίγνομαι , καί διά ὁ προίξ δίδωμι μέγας . καίτοι ἀγαθός εἰμί μηδείς ἤ ὀλίγος ἤ καί μέτριος τάσσω . νῦν δέ ἔξεστι δίδωμι τε ὁ ἐπίκληρος ὅστις ἄν βούλομαι , ἐάν ἀποθνῄσκω μή διατίθημι , ὅς ἄν καταλείπω κληρονόμος , οὗτος ὅς ἄν ἐθέλω δίδωμι . τοιγαροῦν δύναμαι ὁ χώρα χίλιοι ἱππεύς τρέφω καί πεντακόσιοι , καί ὁπλίτης τρισμύριοι , οὐδέ χίλιοι ὁ πλῆθος εἰμί . γίγνομαι δέ διά ὁ ἔργον αὐτός δῆλος ὅτι φαῦλος αὐτός ἔχω ὁ περί ὁ τάξις οὗτος · εἷς γάρ πληγή οὐ ὑποφέρω ὁ πόλις , ἀλλά ἀπόλλυμι διά ὁ ὀλιγανθρωπία . λέγω δέ ὡς ἐπί μέν ὁ πρότερος βασιλεύς μεταδίδωμι ὁ πολιτεία , ὥστε οὐ γίγνομαι τότε ὀλιγανθρωπία , πολεμέω πολύς χρόνος , καί φημί εἰμί ποτέ ὁ Σπαρτιάτης καί μυρίος · οὐ μήν ἀλλά , εἴτε εἰμί ἀληθής οὗτος εἴτε μή , ἀγαθός ὁ διά ὁ κτῆσις ὁμαλίζω πληθύω ἀνήρ ὁ πόλις . ὑπεναντίος δέ καί ὁ περί ὁ τεκνοποιΐα νόμος πρός οὗτος ὁ διόρθωσις .